離潁昌張聖行獨出城相送
作者：李之儀
朝代：宋

paragraphs: 黄昏促征鞍，別酒已沾醉。
風威危破臘，雪意欲着地。
超然氣類人，送我奄獨至。
懸知必如此，恐終欲弗類。
平生昧歸宿，恍若得所詣。
胡床十餘語，彷彿京口例。
此言固近俳，要之不無謂。
覺夢猶在馬，解鞍定何地。
百年誰見宰，一己乃許事。
繾綣兒女情，回首端自愧。